Lav et referat af nedenstående tekst:

Tekst:
71 elever er startet i børnehaveklassen i dag på Klarup Skole. Børnene er ikke fra start delt ind i faste klasser. Klarup Skole roterer nemlig eleverne rundt i forskellige børnehaveklasser i de første seks måneder. Det giver bedre klasser og et bredere sammenhold, mener skolen. Først efter vinterferien skal det ende med tre faste børnehaveklasser. - Vi gør det jo, fordi vi stræber efter at få de bedste klasser. Altså at få nogle rigtig gode klasser, som er homogene og fungerer både socialt og fagligt, siger Susanne Pedersen, der er DUS Fællesleder på skolen. Veninderne Anna, Chilli og Silie, der alle er seks år, er i første omgang kommet i samme gruppe. Det håber de at blive ved med. - Det ville ikke være særligt sjovt, hvis ikke vi kommer i klasse sammen. Og det er meget tragisk, siger Chilli. - Men ikke kun træls, for så får man jo nogle nye venner, siger Anna. Systemet sikrer ifølge skolen et bredt fællesskab på tværs af årgangene, som også senere kommer eleverne til gode. - I starten flyttede og blandede vi eleverne hver tredje uge, men sådan gør vi ikke længere. Nu kigger vi mere på hvordan det fungerer, og hvem der fungerer sammen, og så arbejder ud fra det, fortæller Susanne Pedersen. Udskudt klassedannelse, som metoden hedder, har været brugt på Klarup Skole i ti år.

Referat:
Tusindevis af børn er i dag startet i skole. I Klarup ved Aalborg er det et anderledes børnehaveklasse-år, som børnene har taget hul på.